Telemakhos

Telemakhos (gresk: Τηλέμαχος) er en gresk sagnfigur, sønn av Odyssevs og Penelope. I Odysseen blir han fremstilt idet han går fra å være gutt til mann. Særlig gjelder dette de første fire sangene i Odysseen, som stundom kalles Telemakien.

Telemakhos ble født på den samme dag hans far ble tilkalt for å kjempe i trojanerkrigen. Etter at hans far hadde vært borte i tyve år ble Telemakhos oppsøkt av Athene, som forkledte seg som Mentor og rådet ham til å reise for å finne nytt om sin far. Historien om Telemakhos er for det meste adskilt fra hovedfortellingen; det er Telemakhos' utvikling det fortelles om, og hvordan Athene trakk ham inn i det voksne liv.

Personer fra gresk mytologi
Odysseen